Na podlagi 20. c člena Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349)–uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285)–ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387)–ZUPJS, [94/10](http://www.uradni-list.si/1/objava.jsp?sop=2010-01-4935)–ZIU, [40/12](http://www.uradni-list.si/1/objava.jsp?sop=2012-01-1700)–ZUJF, [14/15](http://www.uradni-list.si/1/objava.jsp?sop=2015-01-0505)– ZUUJFO, [55/17](http://www.uradni-list.si/1/objava.jsp?sop=2017-01-2525) in [18/21](http://www.uradni-list.si/1/objava.jsp?sop=2021-01-0412)) sklepata

**VRTEC:**

Stročja vas, Stročja vas 101, 9240 Ljutomer,

ki ga zastopa ravnatelj/ica Mateja Leskovar Polanič

**in**

**mati kot zakonita zastopnica oče kot zakoniti zastopnik**

Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stalno bivališče \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Stalno bivališče \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Začasno bivališče \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Začasno bivališče \_\_\_\_\_\_\_\_\_\_\_\_\_\_\_\_\_\_\_\_\_\_\_

P. št. in pošta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ P. št. in pošta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EMŠO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EMŠO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(v nadaljnjem besedilu: starši)*

***sklepajo***

**P O G O D B O**

**O DOLOČITVI MEDSEBOJNIH PRAVIC IN OBVEZNOSTI STARŠEV IN VRTCA**

**I.**

S to pogodbo se določajo medsebojne pravice in obveznosti staršev in vrtca, kot izhaja iz veljavne zakonodaje, ki ureja področje predšolske vzgoje v javnih vrtcih.

**II.**

Starši in vrtec ugotavljajo, da je bil otrok \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ime in priimek, naslov)*

roj. *\_\_\_\_\_\_\_\_\_\_\_* vpisan v vrtec dne \_\_\_\_\_\_\_\_\_\_\_\_\_\_\_\_\_\_\_\_\_.

Otroka se z dnem \_\_\_\_\_\_\_\_\_\_\_\_\_\_\_\_\_\_ vključi v vrtec, in sicer v enoto Stročja vas, v oddelek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Z dnem \_\_\_\_\_\_\_\_\_\_ začne otrok obiskovati vrtec.

Otrok je vključen v program za predšolske otroke, ki traja 6-9 ur.

Ob podpisu pogodbe starši plačajo akontacijo v višini 50 eur. Znesek se poračuna staršem ob izstavitvi prvega računa za obiskovanje vrtca.

**III.**

Vrtec bo program, v katerega je otrok vključen, izvajal v skladu s pogoji, ki jih določajo veljavni predpisi s področja dejavnosti predšolske vzgoje. Pri tem bo izpolnil tudi vse obveznosti glede izvajanja vsebine, ki jo je opredelil v svoji letni publikaciji.

Program se bo izvajal v okviru poslovnega časa vrtca, ki traja vse dni v tednu od ponedeljka do petka, razen ob sobotah in nedeljah ter ob državnih praznikih. Poslovni čas se določi za vsako šolsko leto posebej v letnem delovnem načrtu vrtca glede na potrebe staršev, opredeljene na vpisnih listih in na dodatnih vprašalnikih. V okviru poslovnega časa je otrok lahko prisoten do 9 ur dnevno, kolikor traja dnevni program v skladu z Zakonom o vrtcih.

Vrtec zagotavlja prehrano v skladu s Smernicami zdravega prehranjevanja, kot to določa Zakon o šolski prehrani. Vrtec lahko zagotovi dietno prehrano le na podlagi zdravniškega potrdila.

**IV.**

Vrtec si pridržuje pravico, da združuje več oddelkov otrok na začetku in koncu poslovnega časa ter ob pojavu izrednih okoliščin.

Vrtec si pridržuje pravico, da združuje več oddelkov otrok oziroma začasno ne izvaja dejavnosti na posameznih lokacijah vrtca v času šolskih počitnic (enota se zapre), če najave staršev o odsotnosti otrok izkazujejo, da bo število prisotnih otrok bistveno zmanjšano.

O zaprtju enote, v katero je vključen otrok na podlagi te pogodbe, je dolžan vrtec starše obvestiti vnaprej, in sicer v letni publikaciji vrtca ali na drug uveljavljen način obveščanja staršev ter staršem otrok, ki v tem času potrebujejo vrtec, zagotoviti varstvo v drugi najbližji enoti.

**V.**

Ob začetku novega šolskega leta vrtec na novo oblikuje oddelke za celo šolsko leto in razporedi otroka v oddelek v skladu z njegovo starostjo in organizacijsko strukturo oddelkov ter o tem obvesti starše do konca meseca junija.

Izjemoma lahko vrtec med šolskim letom ob upoštevanju predpisanih normativov in zaradi potreb po vključitvi novih otrok, organizacijsko preoblikuje oziroma spremeni sestavo oddelkov. O spremembi vrtec predhodno obvesti starše.

Staršem, ki do vrtca nimajo izpolnjenih vseh zapadlih obveznosti, vrtec ni več dolžan zagotoviti prostega mesta za otroka v isti enoti.

**VI.**

Starši se zavezujejo, da bodo pri prihodu v vrtec in odhodu v vrtec spoštovali veljavni hišni red in poslovni čas vrtca.

Če ostane otrok v vrtcu dalj časa, kot traja program vrtca in to ni v naprej dogovorjeno, vrtec zaračuna staršem prekoračen čas po ceni, ki jo določi občina ustanoviteljica.

**VII.**

Starši izjavljajo, da bodo otroka v vrtec pripeljale oz. odpeljale naslednje osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(navesti imena staršev, članov družine ter morebitnih drugih osebe, ki bodo otroka pripeljale oz. odpeljale iz vrtca).*

Starši v izjemnih primerih lahko tudi pisno ali ustno sporočijo v vrtec ime in priimek druge osebe, ki bo prišla po otroka. Izjemoma lahko predšolskega otroka v vrtec spremljajo otroci stari 10 do 14 let, v kolikor starši podpišejo pisno izjavo, da so v celoti odgovorni za varnost otroka na poti v vrtec in na poti domov.

**VIII.**

Pred vstopom otroka v vrtec bodo starši poskrbeli za zdravniški pregled otroka in vzgojiteljici otroka predložili potrdilo o zdravstvenem stanju otroka.

Starši bodo vsako odsotnost otroka iz vrtca javili strokovnim delavcem v oddelku in sporočili tudi vzrok odsotnosti.

Otrokom, ki iz zdravstvenih razlogov ne smejo uživati določenih živil, vrtec pripravlja dietno prehrano na podlagi zdravniškega potrdila alergologa oziroma pediatra. Zdravniško potrdilo je potrebno predložiti za vsako šolsko leto.

Otroka, ki ob prihodu v vrtec kaže očitne znake slabega počutja, vrtec ni dolžan sprejeti. Če slabo počutje nastopi med bivanjem v vrtcu, se starše o tem obvesti, le-ti pa so dolžni čim prej priti po otroka.

V primeru nezgode otroka v vrtcu strokovni delavec obvesti starše na telefonsko številko, ki so jo posredovali vrtcu. Če starši niso dosegljivi, odpelje otroka reševalno vozilo v spremstvu delavca vrtca.

Starši bodo vrtec, takoj ko je to mogoče, obvestili o odsotnosti otroka, in sicer na elektronski naslov vrtec.strocjavas@guest.arnes.si ali po telefonu 02/582-13-54.

Starši se zavezujejo, da bodo v primeru, ko otrok zboli, vrtec nemudoma obvestili o nalezljivi bolezni, za katero je zbolel otrok. Vrtec pri ponovni vključitvi otroka po preboleli nalezljivi bolezni oziroma okužbi ravna v skladu s priporočili NIJZ.

**IX.**

Starša sta solidarno odgovorna za obveznosti, ki nastanejo z vključitvijo otroka v vrtec. Starši se zavezujejo, da bodo redno in v roku vrtcu poravnali mesečno izstavljeni račun (položnica ali trajni nalog) v skladu z višino plačila, ki jim ga določi pristojni CSD z odločbo ter veljavno ceno programa, v katerega je otrok vključen.

Starši so vrtcu dolžni poravnavati mesečno izstavljeni račun v skladu z višino plačila. Starši uveljavljajo znižano plačilo vrtca najkasneje 1 mesec pred vključitvijo otroka v vrtec in nato ponovno vsako leto za naslednje koledarsko leto na Centru za socialno delo z Vlogo za uveljavljanje pravic iz javnih sredstev.

V primeru zamude plačila vrtec ravna v skladu z 32.b členom Zakona o vrtcih, kar pomeni, da pošlje staršem pisni opomin za plačilo, v katerem določi rok za poravnavo zapadlih neporavnanih obveznosti. Rok ne sme biti krajši od osmih dni in ne daljši od dveh mesecev. Če obveznost ne bo poravnana v določenem roku, bo vrtec, pred pristojnim sodiščem, začel postopek za izterjavo neporavnanih obveznosti.

Za vnaprej napovedano odsotnost, ki traja najmanj 3 delovne dni, se odbijejo stroški živil in del materialnih stroškov v višini 1,60 € dnevno, ki se v deležu, glede na odločbo o višini plačila, upošteva staršem in občini.

Za odsotnosti zaradi bolezni, ki trajajo neprekinjeno najmanj 15 delovnih dni in se dokazujejo z zdravniškim potrdilom, se staršem zaračuna rezervacija mesta v višini 25% z odločbo o plačilu vrtca določenega prispevka (oziroma glede na sklep občine, iz katere otrok prihaja).

V obdobju poletnih počitnic v juliju in avgustu lahko starši otroka izpišejo in koristijo rezervacijo mesta v vrtcu, ki znaša 25% njim določenega prispevka z odbitkom živil.

Druge ugodnosti pri plačilu staršev, povezane z upravičeno odsotnostjo otroka iz vrtca, se staršem priznavajo v skladu s sklepom občine zavezanke za plačilo razlike med polno ceno in plačilom staršev.

**X.**

Pogodbeni stranki sta soglasni, da se fotografije, video posnetki in izdelki otrok uporabljajo v namen študijskega gradiva za potrebe vrtca, prezentacije vzgojnega dela v okolju, na strokovnih srečanjih ter z namenom sodelovanja s starši.

Pogodbeni stranki sta soglasni, da se izvajajo prevozi otrok, z namenom izvajanja programa iz letnega delovnega načrta vrtca in oddelka.

Vrtec je dolžan zbirati podatke in voditi uradne zbirke podatkov v skladu z veljavnimi predpisi. Z osebnimi podatki staršev in otrok, ki so zaupne narave, se vrtec zavezuje ravnati skladno z veljavno zakonodajo. Osebni podatki se uporabljajo izključno v namen izvedbe in organizacije dejavnosti vrtca, za potrebe ustanovitelja in pristojnega ministrstva in za primere, določene z zakonodajo.

Starši se zavezujejo, da bodo v tajništvo vrtca pisno sporočili vse spremembe podatkov, ki jih vodi vrtec (imena ter stalni in začasni naslovi otroka in staršev, telefonske številke staršev, zdravstvene posebnosti otroka).

**XI.**

Starši in vrtec se strinjajo, da lahko starši kadarkoli prekinejo to pogodbo in otroka izpišejo iz vrtca. Izpis otroka iz vrtca starši sporočijo do konca meseca za naslednji mesec. Izpis se uveljavi s prvim dnem naslednjega meseca.

Če iz evidence prisotnosti otrok izhaja, da otrok vrtca ne obiskuje in da starši vrtec niso obvestili o odsotnosti otroka in o razlogih za njegovo odsotnost, vrtec po tridesetih dneh odsotnosti otroka starše pozove, da se pisno izjasnijo, ali vrtec še potrebujejo. Če se v roku petih delovnih dni o tem ne izjasnijo, se šteje, da so odstopili od te pogodbe in vrtec otroka izpiše iz vrtca.

**XII.**

Starši in vrtec bodo morebitne spore iz te pogodbe skušali reševati sporazumno. Če sporazumna rešitev ne bo mogoča, je za reševanje spora pristojno sodišče po sedežu vrtca.

Vrtec in starši so soglasni, da pogodba odraža njihovo pravo voljo, da se sklepa brez sile, grožnje ali zmote, zato se jo tudi odpovedujejo izpodbijati iz kakršnega koli razloga.

Starši so dolžni sporočiti spremembo naslova ali drugih osebnih podatkov iz te pogodbe najkasneje v roku petnajst dni po nastopu spremembe.

**XIII.**

O spremembah te pogodbe bosta stranki sklepali anekse.

Pogodba velja do dne izpisa otroka iz vrtca.

**XIV.**

Ta pogodba se šteje za razvezano po zakonu z dnem, ki ga tč. II. določa kot dan, ko bi začel otrok obiskovati vrtec, če na ta dan:

* starši še vedno uveljavljajo pravico do starševskega dopusta v obliki polne odsotnosti z dela, zaradi česar vrtec v skladu z drugim odstavkom 20. člena Zakona o vrtcih ne more sprejeti otroka;
* starši vrtcu ne predložijo potrdila pediatra, da je otrok cepljen oziroma da obstajajo zdravstveni razlogi za opustitev cepljenja, kar predstavlja razlog, da se vključitev necepljenega otroka v javni vrtec zavrne v skladu z 51.a členom Zakona o nalezljivih boleznih.

Vrtec staršem posreduje sporočilo o razvezi pogodbe v roku desetih dni od dneva, ko bi otrok moral biti sprejet v vrtec.

Če je bil otrok iz prve alineje prvega odstavka te točke v vrtec sprejet v skladu s prednostnim vrstnim redom, se z dnem, ko se šteje pogodba za razvezano, uvrsti na čakalni seznam vrtca.

**XV.**

Ta pogodba je sestavljena v treh (3) izvodih, od katerih prejmejo starši dva izvoda, zavod pa en izvod.

Pogodba začne veljati in se uporabljati z dnem, ko jo podpišejo vse pogodbene stranke.

Starši oz. zakoniti zastopniki: Ravnatelj/ica:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V \_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_ V \_\_\_\_\_\_\_\_\_\_\_\_\_, dne \_\_\_\_\_\_\_\_\_\_